আমি লেখককে বলতে চাই, আপনি বলেছেন, বঙ্গবন্ধু শেখ মুজিব যখন নিহত হন, তখন কে এম সফিউল্লাহ ছিলেন প্রধান সেনাপতি। তাই সেনা বাহিনীর কোনো কৃতকর্মের জন্য জিয়াউর রহমানকে দায়ী করা যেতে পারে না। আপনারই লেখায় বিষয়টির উত্তর আছে। ঢাকা ব্রিগেডের পরিচালক ছিলেন শাফায়াত জামিল এক সাক্ষাৎকারে বলেছেন, তিনি জিয়াকে এসে বলেন, শেখ মুজিব খুন হয়েছেন, এখন কী করা প্রয়োজন। জিয়া তাকে বলেন, আমরা হলাম সেনা বাহিনীর লোক। প্রেসিডেন্ট নিহত হয়েছেন কিন্তু ভাইস প্রেসিডেন্ট বেঁচে আছেন। তিনি এখন প্রেসিডেন্ট হবেন। তিনি আমাদের যে নির্দেশ দেবেন, তাই আমরা করব। আপনার মাথায় কি এটা আসলোনা যে, সফিউল্লাহ ছিলেন প্রধান সেনাপতি তাহলে শাফায়াত জামিল কেন জিয়াউর রহমানের কাছে যাবে? আর উনিও তো বিষয়টি ঠাণ্ডা মাথায় বলে দিলেন ভাইস প্রেসিডেন্ট দেশ চালাবেন। বাহ কি সুন্দর কথা একজন সম্মানিত প্রেসিডেন্টকে সপরিবারে খুন করা হয়েছে, দেশে যেন কিছুই হয়নি! জিয়াউর রহমানের দ্বারা এটাই তো বলা স্বাভাবিক, কারণ উনিই তো সব কিছুর মুল।